**ΤΟΙΧΟΣ ΤΗΣ ΚΑΛΟΣΥΝΗΣ**

**ΔΕΛΤΙΟ ΤΥΠΟΥ**

Δράμα, 27.11.2018

Αγαπητοί έμποροι και καταστηματάρχες,

Η εθελοντική ομάδα του Τοίχου της Καλοσύνης κλείνοντας 3 χρόνια συνεχούς παρουσίας στην πόλη μας ξεκινάει την Τετάρτη 5. Δεκεμβρίου άλλη μια παράλληλη δράση με στόχο τη συλλογή τροφίμων που θα διανεμηθούν σε οικογένειες του Νομού μας. Η δράση αυτή ολοκληρώνεται στις 19. Δεκεμβρίου και σημείο συλλογής είναι το καφέ Happy. Αποδεκτά είναι όλα τα τρόφιμα, τα ευπαθή (γαλακτοκομικά, κρέας, φρούτα, λαχανικά και κατεψυγμένα) είναι προτιμότερο όμως να δίνονται τις 2 τελευταίες ημέρες της δράσης (18. και 19. Δεκεμβρίου).

Τις επόμενες ημέρες θα περάσουν από τα καταστήματά σας εθελοντές για να σας ενημερώσουν καλύτερα για τη δράση μας, να μοιράσουν αφίσες και για να τους δώσετε αν το επιθυμείτε κάποια προσφορά σε είδη πρώτης ανάγκης και τρόφιμα.

Ο Τοίχος της Καλοσύνης δεν είναι μόνο οι 30 Κρεμάστρες που είναι τοποθετημένες σε διάφορα σημεία της πόλης μας, όπου ο καθένας μπορεί να αφήσει εκεί τρόφιμα ή μαγειρεμένο φαγητό για κάποιον συμπολίτη μας. Ο Τοίχος της Καλοσύνης βοηθάει σε καθημερινή βάση δεκάδες οικογένειες «αθόρυβα» και διακριτικά με σίτιση, ψυχολογική υποστήριξη, νομικές συμβουλές, εξόφληση λογαριασμών, ιατρική βοήθεια και εμβολιασμούς, σχολικά είδη, ενδυμασία, ξυλεία και πολλά άλλα. Όλα αυτά με προσωπικό κόπο και κόστος του εθελοντικού σώματος.

Πέρσι βοηθήσαμε 100 οικογένειες να περάσουν όμορφες γιορτινές ημέρες. Πρόκειται κυρίως για άνεργους, μονογονεϊκές ή πολύτεκνες οικογένειες, ανθρώπους τρίτης ηλικίας. Πέρσι βοηθήσαμε 100 τέτοιες οικογένειες να περάσουν όμορφες γιορτινές ημέρες. Στόχος μας είναι κάθε χρόνο να ξεπερνάμε τον προηγούμενο αριθμό και να βοηθάμε διακριτικά περισσότερους συνανθρώπους μας πάντα με σεβασμό στην αξιοπρέπειά τους.

Θα χαρούμε ιδιαίτερα αν συμβάλλετε στην προσπάθειά μας και βρισκόμαστε στη διάθεσή σας για οποιαδήποτε διευκρίνιση.

Με εκτίμηση,

Η εθελοντική ομάδα του Τοίχου της Καλοσύνης Δράμας

Για περισσότερες πληροφορίες απευθυνθείτε:

Τηλ.: 6945233637

e-mail: thewallofkindnessdrama@gmail.com

facebook: Ο Τοίχος της Καλοσύνης-Δράμα

instagram: toixoskalosynhs\_drama